alam ko ngang napakamakaprayle, ngunit sa mga ganiyang bagay ay hindi napasusulsol sa mga prayle! ibig baga ninyong turan sa akin, pecson, kung ano ang pinanunulayan ninyo sa pagsasabing walang sariling pasiya ang general? hindi iyan ang sinasabi ko, sandoval ang sagot ni pecson na sa pagtaway ipinatatanaw halos ang kaniyang huling bagang sa ganang akin, ang general, ay may sariling kapasiyahan, ito nga, ang kapasiyahan sa lahat ng nasa abot ng kaniyang kamay. itoy lubhang maliwanag! at sulong pa rin! ngunit turan ninyo sa akin ang isang pangyayari ang sigaw ni sandoval iwasan natin ang mga pagtatalong walang katuturan, ang mga salitang walang kabuluhan, at tumungo tayo sa mga pangyayari ang dugtong na sinabayan ng makiyas na kilos ang pagsasalita mga pangyayari, mga ginoo, mga pangyayari; ang hindi gayon ay mga hulohulong di ko ibig tawaging pilibustero. si pecson ay tumawa at sinabat siyang: lumabas na ang pilibusterismo!